**ЈЕДАНАЕСТО ПЛЕНАРНО ЗАСЕДАЊЕ**

**ПАРЛАМЕНТАРНЕ СКУПШТИНЕ**

**ПРОЦЕСА САРАДЊЕ У ЈУГОИСТОЧНОЈ ЕВРОПИ**

**Скопље, 18 - 20. јун 2024. године**

**ЗАВРШНА ДЕКЛАРАЦИЈА**

***Парламентарна скупштина ПСЈИЕ:***

***поново потврђујући*** начела утемељена у Повељи о добросуседским односима, стабилности, безбедности и сарадњи, потписаној у Букурешти 2000. године, као оснивачком документу ПСЈИЕ, као и у осталим релевантним међународним документима које су ратификовали парламенати ПСЈИЕ,

***подсећајући*** на Декларацију о оснивању Парламентарне скупштине ПСЈИЕ усвојену у мају 2014. године у Букурешту и Завршну декларацију из маја 2015. године усвојену у Тирани, Завршну декларацију из јуна 2016. године усвојену у Софији, Завршну декларацију из јуна 2017. године усвојену у Загребу, Завршну декларацију из априла 2018. године усвојену у Љубљани, Завршну декларацију из јуна 2020. године усвојену у Приштини, Завршну декларацију из јуна 2021. године усвојену у Анталији, Завршну декларацију из јуна 2022. године усвојену у Атини и Завршну декларацију из маја 2023. године усвојену у Будви,

***руководећи се*** Пословником о раду Парламентарне скупштине ПСЈИЕ којим се утврђује рад Парламентарне скупштине ПСЈИЕ,

***понављајући*** значај ПСЈИЕ као свеобухватне политичке платформе за регионалну сарадњу, засноване на начелима једнакости, инклузивности и регионалног власништва и као фактора безбедности, стабилности и просперитета у ЈИЕ,

***истичући*** јединствену улогу Парламентарнe скупштинe ПСЈИЕ засноване на конструктивном дијалогу, поверењу и узајамном поштовању између свих учесница ПСЈИЕ,

***похваљујући*** посвећеност свих учесница ПСЈИЕ заједничкој будућности региона у оквирима Европске уније,

***понављајући*** да су успешне интеграције региона у ЕУ, засноване на заслугама, важне за целокупан развој ЈИЕ и добробит њених грађана,

***препознајући*** да је стварање услова за снажнији економски и друштвени напредак у Југоисточној Европи инвестиција у мир, стабилност и безбедност целог региона,

***подсећајући на*** то да Стратегија ЈИЕ2030 представља свеобухватaн регионални стратешки оквир у коме учеснице ПСЈИЕ сарађују у сврху остваривања Циљева одрживог развоја и Агенде 2030 Уједињених нација,

***понављајући*** круцијалну улогу сваког парламента као једног од кључних актера за успешно спровођење Стратегије ЈИЕ2030 и ЦОР,

***констатујући*** значај циљева Стратегије ЈИЕ2030 да се оствари регионално одржив економски раст, смањи сиромаштвo и неједнакост, унапреди социјално укључивање, оснаже жене, успори смањење броја становника, побољша општи квалитет живота грађана и убрза зелена и дигитална транзиција, без ремећења конкурентности и развоја приватног сектора у региону,

***препознајући*** да Стратегија ЈИЕ2030 нуди стратешке смернице за одржив економски развој нашег региона и мере да се повећа просперитет за његове грађане у складу са начелом укључивања целокупног друштва и начелом да се нико не сме занемарити,

***поново потврђујући*** улогу Савета за регионалну сарадњу (СРС) као тела које олакшава спровођење Стратегије ЈИЕ2030 и као посредника у разговорима између управљачких структура ЈИЕ2030, ПСЈИЕ и ПС ПСЈИЕ,

постигла је договор да:

***поново потврђује***  важну улогу ПС ПСЈИЕ у оснаживањурегионалне парламентарне сарадње и подстицању добросуседских односа између учесница ПСЈИЕ, што снажно доприноси просперитету целокупног региона,

***истиче*** посвећеност интензивирању регионалне сарадње у циљу олакшавања економске и друштвене трансформације наших друштава и остваривања виталних друштвено-економских реформи, оснажујући притом демократију,

***препознаје*** да блиска сарадња између ПС ПСЈИЕ и ПСЈИЕ поспешује регионалне реформе и оснажује парламентарну демократију у региону ЈИЕ,

***подвлачи*** потребу заједничког рада на одлучивању о сталној локацији Секретаријата Парламентарне скупштине ПСЈИЕ, при томе обезбеђујући да се локација Секретаријата одабере на основу заједничког договора и разумевања међу учесницама и имајући у виду да ће Секретаријат повећати кредибилитет ПС ПСЈИЕ, бољу заступљеност и допринеће ефиканоим процесу доношења одлука.

***Наглашава*** значај инклузивног раста за просперитет наших грађана, што је и један од потциљева Стратегије ЈИЕ2030 зарад остваривања одрживог економског развоја који обухвата све друштвено-економске групе становништва у нашим привредама не изостављајући никога, притом решавајући кључне изазове као што су приступ висококвалитетној и приуштивој универзалној здравственој заштити и образовању и јачајући отпорност нашег региона,

***нарочито подвлачи*** значај Димензије I у Стратегији ЈИЕ2030: „Просперитет региона ЈИЕ“ и приоритетне области на којима у њему треба радити са циљем подстицања економског раста, инвестиција, истраживања и иновација у области обновљиве енергије, повећања капацитета да би се унапредило откривање и смањење ризика од природних катастрофа, као и са циљем смањења дигиталног јаза и јачања партнерства између јавног и приватног сектора,

***подсећа*** на потребу за редовном разменом информацијa међу парламентима у процесу који би још више обогатио Стратегију ЈИЕ2030 и продубио спровођење ЦОР на економском нивоу у ЈИЕ,

***поздравља*** усвајање „Инструмента за реформу и раст за Западни Балкан за период 2024-2027. година“ који има за циљ да, између осталог, подржи прогресивне интеграције релевантних учесница ПСЈИЕ у јединствено тржиште ЕУ и њихово повећано друштвено-економско приближавање ЕУ тако што ће омогућити кључне покретаче раста њихових привреда,и спровођење неопходних реформи, са акцентом на основама, као што су владавина права и људска права.

***Похваљује*** напредак остварен у спровођењу Акционог плана за заједничко регионално тржиште који је усвојен у оквиру Берлинског процеса, којим се предвиђа слободно кретање људи, добара, услуга и капитала у оквиру региона и нуди заједнички приступ у областима дигитализације, инвестиција, иновација и индустрије, као један комплементаран процес ка пуној интеграцији у јединствено тржиште ЕУ,

***истиче*** потребу да се побољша отпорност региона на вишеструке изазове и подвлачи улогу ПС ПСЈИЕ која доприноси спровођењу Стратегије ЈИЕ2030 ради продубљивања регионалне сарадње,

***подстиче*** учеснице ПСЈИЕ да наставе да успостављају ближе, конструктивно и ефикасно економско партнерство, имајући у виду да се привредни напредак може остварити само кроз добру сарадњу, демократски напредак и усаглашавање са политикама, вредностима и стандардима ЕУ,

***изражава*** пуну подршку европским интеграцијама региона и ***позива*** учеснице ПСЈИЕ да даље развијају и јачају сарадњу у областима као што су владавина права и добро управљање, борба против корупције и организованог криминала, реформа јавне управе и независност правосуђа,

***подвлачи*** да је неопходно да чланице ЕУ из региона наставе да дају подршку тако што ће делити најбоље праксе и искуства у процесима реформи који су повезани са европским интеграцијама и тако што ће подстицати европску перспективу целог региона,

***похваљује*** кључну координациону улогу Савета за регионалну сарадњу (СРС) у процесу координисања и праћења спровођења Стратегије ЈИЕ2030 и позива секретаријат СРС да настави да сарађује кроз консултације у вези са темама за које СРС има стручно знање, када год за то постоји потреба,

***похваљује*** успешно председавање ПСЈИЕ 2023-2024. године уз мото „Премошћавање разлика, изградња поверења“ и допринос који је дао Самит ПСЈИЕ у Скопљу приоритетима који су усмерени на оснаживање вишестраних напора који се већ улажу у оствартивање ближе економске сарадње, раста и напретка у Југоисточној Европи,

***поздравља*** именовање новог генералног секретара Регионалног савета за сарадњу за период од 2025. до 2027. године и жели му успех током обављања свог мандата.

***Изражава захвалност*** председавању Скопља за успешно председавање Парламентаном скупштином ПСЈИЕ и упућује најлепше жеље за предстојеће председавање Тиране Парламентарном скупштином ПСЈИЕ.